साली का पीछा करते हुए पहुंचा मामा के घर, धुनाई के बाद पुलिस गिरफ्त में
Publish Date:Fri, 29 Mar 2019 04:46 PM (IST)
Live Coronavirus Gorakhpur News Updates: गोरखपुर में डॉक्टर समेत 15 कोरोना की चपेट में, अब तक 376 संक्रमितयह भी पढ़ें
खुशबू के पिता सर्वजीत कुमार की दो साल पहले मौत हो चुकी है। उससे पहले उसकी मां का निधन हो गया था। मां-बाप की मौत के बाद खुशबू अपने जीजा महेंद्र कुमार के घर रहने लगी। महेन्द्र का घर कोल्हुई थाना क्षेत्र के लक्ष्मीपुर कैथवलिया है। धीरे धीरे महेंद्र कुमार की नीयत खराब होने लगी। वह खुशबू से अक्सर छेड़खानी करने लगा। जब वह परेशान हो गई तो उसकी कुछ समझ में नहीं आया कि वह क्या करे। हार मानकर वह पीपीगंज थानाक्षेत्र के ग्राम पंचायत नीबा टोला कानापार में अपने मामा के घर चली गई।
खुशबू को लगा कि अब उसका जीजा परेशान नहीं करेगा। वह चैन से रहने लगी। उधर उसका जीजा परेशान होने लगा। स्थिति यह हो गई वह रात में खुशबू के मामा के घर पहुंच गया। खुशबू के मामा ने महेंद्र की आवभगत की। भोजन करने के बाद महेंद्र से रहा नहीं गया और उसने खुशबू को परेशान करना शुरू कर दिया। उसने खुशबू से शादी का दबाव बनाने लगा। वह शोर मचाने लगी। इतने में खुशबू के मामा और पड़ोसियों की नींद खुल गई।
उन्होंने खुशबू से पूरी जानकारी ली। उसके बाद लोगों ने महेंद्र की धुनाई शुरू हो गई। जी भर कर धुनाई करने के बाद लोगों ने पुलिस को सूचना दी। पुलिस आई और पूरे मामले से अवगत होने के बाद महेंद्र को पकड़कर थाने लेकर चली गई। महेंद्र चार बच्चों का बाप है। इस संबंध में थानाध्यक्ष बीबी राजभर का कहना है कि लड़की की तरफ से अभी तहरीर नही मिली है। तहरीर मिलने के बाद कार्रवाई की जाएगी।